b'\n_START_ARTICLE_\nFulham F.C.\n_START_PARAGRAPH_\nFulham Football Club je angle\xc5\xa1ki nogometni klub iz Londona. Ustanovljen je bil 16. avgusta 1879, s \xc4\x8dimer je najstarej\xc5\xa1i nogometni klub iz Londona. Trenutno igra v angle\xc5\xa1ki prvi ligi._NEWLINE_Fulham je bil v doma\xc4\x8dih tekmovanjih enkratni prvak (2000/01) in enkratni podprvak (1958/59) 2. lige, trikratni prvak (1931/32, 1948/49, 1998/99) in enkratni podprvak (1970/71) 3. lige, enkratni podprvak 4. lige (1996/97), dvakratni prvak ju\xc5\xbene lige (1905/06, 1906/07) ter enkratni podprvak FA pokala (1975). V evropskih tekmovanjih pa je njegov najbolj\xc5\xa1i dosedanji uspeh osvojitev naslova prvaka Pokala Intertoto leta 2002. Bil pa je tudi podprvak Evropske lige leta 2010, ko ga je v podalj\xc5\xa1ku finala premagal Atl\xc3\xa9tico Madrid z 1-2. Najslab\xc5\xa1e obdobje za Fulham je bilo obdobje v za\xc4\x8detku 90. let 20. stoletja, ko je igral v \xc4\x8detrti diviziji. V letu 1997 je egiptovski magnat in tedanji lastnik kluba Mohamed Al-Fayed uspel re\xc5\xa1iti finan\xc4\x8dni status kluba in postopoma je Fulham \xc5\xa1el po lestvici navzgor. Tako se je leta 2001 za\xc4\x8delo najbolj\xc5\xa1e obdobje za Fulham, ko je uspel priti v Premier ligo in tam igral vse do relegacije v letu 2014._NEWLINE_Fulhamov doma\xc4\x8di stadion je Craven Cottage, ki sprejme 25.700 gledalcev. Barve dresov so bela, \xc4\x8drna in rde\xc4\x8da. Nadimki nogometa\xc5\xa1ev so The Cottagers (Ko\xc4\x8darji), The Whites (Beli) in The Black and White army (\xc4\x8crno-bela vojska).\n_START_SECTION_\nRivalstvo\n_START_PARAGRAPH_\nRivala Fulhama so mestni tekmeci Chelsea, Queens Park Rangers, Crystal Palace in Brentford. Izven Londona pa je Fulhamov najve\xc4\x8dji rival Gillingham iz istoimenskega mesta v grofiji Kent.'